ประชาชนให้ความสนใจร่วมงาน OTOP City 2019 ภายใต้แนวคิด “เทศกาลของขวัญปีใหม่ ของฝากถูกใจ
ประชาชนให้ความสนใจร่วมงาน OTOP City 2019 ภายใต้แนวคิด “เทศกาลของขวัญปีใหม่ ของฝากถูกใจ         ประชาชนให้ความสนใจร่วมงาน OTOP City 2019 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทยรวมไว้ใน OTOP City 2019” เลือกซื้อของขวัญของฝากจากภูมิปัญญาไทยอย่างต่อเนื่อง รวม 3 วัน มียอดจำหน่ายกว่า 381 ล้านบาท        การจัดงาน OTOP City 2019 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทยรวมไว้ใน OTOP City 2019” มหกรรมของขวัญของฝาก จากภูมิปัญญาไทย จากชุมชนทั่วทั้งประเทศ ที่อาคารชาเลนเจอร์ 1-3 อิมแพค เมืองทองธานี โดยยอดจำหน่ายงาน OTOP City 2019 ระหว่างวันที่ 15 - 17 ธันวาคมที่ผ่านมา รวมทั้งสิ้นกว่า 392 ล้านบาทแล้ว หรือคิดเป็นร้อยละ 28 ของเป้าหมายที่ตั้งเป้าไว้ 1,400 ล้านบาท ซึ่งยอดขาย วันที่ 17 ธันวาคม 2562 ผลิตภัณฑ์ที่มียอดจำหน่ายสูงสุดคือ เครื่องประดับหินสะเก็ดดาว จากจังหวัดชัยภูมิ ส่วนสินค้าที่ประชาชนให้ความสนใจและเลือกซื้อกันมากคือ ทองสุโขทัย จากจังหวัดสุโขทัย นางบุญฮู้ ไตรยวงศ์ เจ้าของร้านป้าเตยผ้าฝ้าย กลุ่มแม่บ้านบ้านภู จังหวัดมุกดาหาร กล่าวว่า รู้สึกภูมิใจที่ได้นำสินค้าผ้าทอจากภูมิปัญหาท้องถิ่น ที่อาศัยฝีมือของผู้สูงอายุและเด็กในท้องถิ่น ร่วมกันทอและจัดทำขึ้นมาจัดแสดงและจัดจำหน่ายในครั้งนี้ เพราะถือเป็นการเพิ่มช่องทางการตลาดสร้างรายได้เสริมเลี้ยงครอบครัวประชาชนสามารถมาร่วมเป็นส่วนหนึ่งในการสร้างอาชีพ สร้างรายได้ให้แก่ชุมชน โดยสามารถร่วมงาน OTOP City 2019 ได้ตั้งแต่เวลา 10.00 น.-21.00 น. ซึ่งมีสินค้าให้เลือกชิม ชม ช้อป มากกว่า 20,000 รายการ 2,500 ร้านค้าจากทั่วประเทศ